Әнуар Әбутәліпов

Әбутәліпов  Әнуар (1923  жылы  туған, Жаңақорған ауданы «Талап» ұжымшары) – Кеңес Одағының Батыры (24.3.1945). Армия қатарына 1942  жылы  қазан айында шақырылған. 1944  жылы  24 қазанда Әнуар Тисса өзенінен өту барысында ерекше ерлік көрсеткен. 47 рет өзенді жүзіп өтіп, жауынгерлер мен оқ-дәріні арғы бетке өткізді. Жағалауда болған ұрыста жаудың 18 адамын жойған. Соғыстан кейін Жаңақорған ауданындағы кеңшарда күріш өсіруші болып жұмыс істеді. Екі рет Ленин орденімен,  басқа да орден, медальдармен марапатталған.Айбын. Энциклопедия. / Бас ред. Б.Ө.Жақып. - Алматы: «Қазақ энциклопедиясы», 2011. - 880 бет.ISBN 9965-893-73-Х

Есімі Жаңақорған ауданы Аққорған ауылдық округінің орта мектебіне (2003), Жаңақорған және Түгіскен аудандарындағы көшелерге (2015) берілді. СЫР ЕЛІ. Энциклопедия / Бас ред. Б.С. Каримова. 2-басылым. – Алматы: «Тау-Қайнар» ЖШС, 2023

Дереккөздер

Санат:Тұлғалар
Санат:Кеңес Одағының батырлары